بڕیارە چالاکیەیل براند ئەرا ماوەی سێ رووژ بەردەوام بوود لە سلێمانی، وە لە ئمڕوو جومعە وە ئامادە بوین جەماوەر فرەیگ دەسوەپی کەێد.
چالاکوان مەدەنی بێریڤان عەلی وەئاژانس شەفەق نیوز وت، " چالاکیەیل لە (فاملی مۆل)کریەێد، وە بەشداریکردن فراوانی لەو  ژنەیلە کارەیل بەرهەمهاوردن دەسڕەنگین خوەمانی کەن".
وتیش،" بەرهەمەیل نمایشکریاگ پێکتێد لە کارەیل دەسڕەنگینی و شیوەکاری و خوەراکەیل خوەمانی و ئێکسوارات"، دووپاتکرد گشتیان پەیوەنی وە میرات کوردیەو دیرن.
ئاشکەرایکرد، " ئامانج لەی  چالاکیە پاڵپشتیکردن بەرهەمەیل خوەمانیە و دابینکردن سەکۆیگ ستراتیجی لەوەردەم ئەو کۆمپانیایەیلە خاوەن براند ناوخوەیی نوویگن".
